TEHNISKĀ SPECIFIKĀCIJA

*Rīgas pašvaldības sabiedrības ar ierobežotu atbildību „Rīgas satiksme” apakšstaciju transformatoru kameru durvju nomaiņa*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk – Pasūtītājs).

**Vispārējais iepirkuma priekšmeta apraksts:** Pasūtītāja uz Rīgas valstpilsētas pašvaldībā esošo ugunsdrošo apakšstaciju transformatoru kameru durvju nomaiņa saskaņā ar Tāmi, Rasējumiem (pieejami pielikumā) (turpmāk tekstā – Būvdarbi).

**Būvdarbu vietas:** Ceļinieku iela 5; Vesetas iela 21; Kuldīgas iela 56; Ieriķu iela 92; Biķernieku iela 113B; Kooperatīva iela 18A; Mūkusalas iela 66A; Zunda krastmala 1A, Rīga,

Tehnoloģiskas prasības:

1. Veicot apakšstacijas ugunsdrošo ieejas durvju (rasējums Nr. 1 durvis D-1  
   (6 gab.), D-2 (1 gab.), D-3 (1 gab.)) un apakšstaciju transformatoru kameras durvju (rasējums Nr.2 durvis D-4 (3 gab.), D-5 (2 gab.)) konstrukcijas nomaiņas darbus, jāpielieto tikai sertificētus materiālus atbilstoši Eiropas Savienības standartiem un LV būvnormatīviem. Nepieciešamības gadījumā vadīties arī pēc sertificētu būvmateriālu ražotāju prasībām un instrukcijām.
2. Apakšstaciju durvju konstrukcijas nostiprināšana ailēs jāveic ar skrūvējamo dībeļu sistēmām atbilstoši profilus sistēmas ražotāja montāžas instrukcijai.
3. Apakšstaciju durvju kārbas konstrukcijām jābūt savienotam ar apakšstacijas transformatoru zemējuma kontūru.
4. Durvju vērtnēm jāparedz zemējuma spaili un jābūt sazemētām.
5. Apakšstacijas durvis, ražoti saskaņā ar Ministru kabineta 2015. gada 30. jūnija noteikumiem Nr. 333 „Noteikumi par Latvijas būvnormatīvu LBN 201-15 „Būvju ugunsdrošība””, Latvijas energostandartu „LEK 047 „Vidsprieguma (6, 10, 20 kV) sadalietaises un transformatoru apakšstacijas. Galvenās tehniskās prasības”, Ministru kabineta 2014. gada 7. janvāra noteikumiem Nr. 16 „Trokšņa novērtēšanas un pārvaldības kārtība”, ugunsdrošo materiālu standartiem „DIN 4102”, „DIN 18095”, standartu „EN 12605 klase C5” un standartu „EN 13501-2” (pieļaujams attiecīgās ražotājvalsts ekvivalents standarts).

Prasības durvīm:

1. Durvju tips – piemērots āra ekspluatācijai.
2. Jānodrošina triecienizturība pret ārējo mehānisko iedarbību durvīm 20 J (IK10 klase).
3. Tērauda durvīs ir jāaprīko ar puscilindra slēdzeni.
4. Durvis jāaprīko ar stieņu noslēgiem un grozāmu noslēguma rokturi.
5. Durvīm jābūt cieši noslēdzošām, nedrīkst būt noslēgtu durvju brīvkustība.
6. Transformatoru nodalījumu durvīm D-4 abās vērtnēs iestrādāt ventilācijas restes, kuras no iekšas puses var aizvērt.
7. Transformatoru nodalījumu durvīm D-5 vienā vērtnē iestrādāt ventilācijas restes, kuras no iekšas puses var aizvērt, bet otrā vērtnē uz āra pusi veramas durvis.
8. Durvīm un ventilācijas blokiem jābūt krāsotiem gaiši pelēkā tonī (RAL 7032) ar korozivitātes kategorijai C4 „augsta” atbilstošu pārklājumu (EN ISO 129442);
9. Durvju bloķēšanai jābūt vismaz trijos punktos.
10. Durvīm jānodrošina atvēršanas leņķi vismaz 90° un tām jābūt fiksējamām atvērtā stāvoklī. Durvju plātnēm jābūt nomaināmām.
11. Zemsprieguma un vidsprieguma nodalījumu durvīm jābūt divviru, ja durvju platums pārsniedz 1200 mm. Durvju ierīkošanas pusi nosaka Pasūtītājs, veicot konkrēto pasūtījumu.
12. Zemsprieguma un transformatora nodalījumu durvīm ārpusē jābūt līdzeniem laukumiem TA marķējumu izvietošanai.
13. Vidsprieguma nodalījuma durvju vērtnes centrā 2/3 augstumā no durvju vertikālā izmēra, jāatstāj līdzens laukums (vismaz 100x250mm) operatīvajam apzīmējumam. Zīme „Bīstami elektrība” ar trīsstūra malas min. garumu 100 mm.
14. Durvju biezums - min 72mm.
15. Ekspluatēšanas klimatiskā zona – zona M.
16. Vārtu vērtnēm jāizmanto paaugstinātas nestspējas furnitūra ar slodzes rezervi, aprīkoto ar regulējamo vērtņu aizvēršanas deformāciju korekcijas un svara balstierīcēm, eņģes uz gultņa pamata.
17. Pirms durvju pasūtīšanas obligāti ir jāpārmēra ailes izmēri.
18. Visas esošās tērauda durvju demontāža un nogādāšana pasūtītāja norādītajā noliktavā. Metāla konstrukcijām jābūt sagrieztām gabarīta gabalos.

Blīvējums:

1. Visos blīvējuma līmeņos tam jābūt maināmām un noturīgam pret jebkuriem laika apstākļiem un kam piemīt augsta spēja atgūt formu;
2. Jāparedz dubulto gumijas blīvējumu;

Vārtu konstrukcijas montāžā:

1. Montāžu un aiļu apdare jāveic saskaņā ar Ministru kabineta 2019. gada 25. jūnija noteikumiem Nr. 280 „Noteikumi par Latvijas būvnormatīvu LBN 002-19 „Ēku norobežojošo konstrukciju siltumtehnika”” vai atbilstoši ekvivalentiem normatīviem un norādījumiem.
2. Ailes apmešana, špaktelēšana, iestrādājot metāla stūra līsti, slīpēšana, gruntēšana un krāsošana;

Garantijas:

1. Garantijas termiņš izpildītāja piegādātiem vārtiem nedrīkst būt mazāks par 36 (trīsdesmit seši) mēnešiem no pieņemšanas – nodošanas akta parakstīšanas dienas.
2. Garantijas termiņš izpildītāja veiktiem montāžas darbiem jābūt vismaz 36 (trīsdesmit seši) mēneši no pieņemšanas – nodošanas akta parakstīšanas dienas.
3. Garantijas laikā, nepieciešamības gadījumos pēc Pasūtītāja pieprasījuma izpildītājam jāveic vārtu regulēšana un eļļošana 10 (desmit) darba dienu laikā no pieteikuma nosūtīšanas līgumā norādītai kontaktpersonai e-pasta veidā.

Pielikumā:

1. tāme;
2. rasējums Nr. 1;
3. rasējums Nr. 2.